CELEX: 32006R0735
Language: et
Date: 2006-05-16
Title: Komisjoni määrus (EÜ) nr 735/2006,  16. mai 2006 , millega muudetakse määrust (EÜ) nr 2659/94, millega kehtestatakse Grana Padano, Parmigiano Reggiano ja Provolone juustude eraladustusabi andmise üksikasjalikud eeskirjad

17.5.2006   
            
            
               ET
            
            
               Euroopa Liidu Teataja
            
            
               L 129/9
            
         
      KOMISJONI MÄÄRUS (EÜ) nr 735/2006,
   16. mai 2006,
   millega muudetakse määrust (EÜ) nr 2659/94, millega kehtestatakse Grana Padano, Parmigiano Reggiano ja Provolone juustude eraladustusabi andmise üksikasjalikud eeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 10 punkti b,
   ning arvestades järgmist:
   
               (1)
            
            
               Komisjoni määruse (EÜ) nr 2659/94 (2) artikli 6 lõikes 1 nähakse ette abisummad Grana Padano, Parmigiano-Reggiano ja Provolone juustude eraladustamiseks. Pidades silmas olemasolevaid rahalisi vahendeid ning võttes arvesse ladustamiskulude suundumusi ja turuhindade prognoositavaid muutusi, on vaja neid summasid muuta. Mis puutub püsikuludesse, siis kõnealusest abimeetmest ei kompenseerita enam muud kui igapäevaseid ladustamiskulusid ja rahalisi kulusid, kuna ladustamine, mis on osa nende juustude tootmise tavaprotsessist, ei tekita täiendavaid püsikulusid.
            
         
               (2)
            
            
               Seepärast tuleks määrust (EÜ) nr 2659/94 vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2659/94 artikli 6 lõige 1 asendatakse järgmisega:
   
      “1.   Juustu eraladustusabi summad on järgmised:
      
                  a)
               
               
                  0,10 eurot tonni kohta iga lepingujärgse ladustamise päeva eest laokuludeks;
               
            
                  b)
               
               
                  rahaliste kulude katteks iga lepingujärgse ladustamispäeva eest järgmiselt:
                  
                              —
                           
                           
                              Grana Padano juustu puhul 0,38 eurot tonni kohta,
                           
                        
                              —
                           
                           
                              Parmigiano Reggiano juustu puhul 0,46 eurot tonni kohta,
                           
                        
                              —
                           
                           
                              Provolone juustu puhul 0,30 eurot tonni kohta.”
                           
                        
            
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. mai 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  EÜT L 284, 1.11.1994, lk 26. Määrust on viimati muudetud määrusega (EÜ) nr 826/2005 (ELT L 137, 31.5.2005, lk 15).